TOREK, 31.3. 2020

SLOVENŠČINA

**Navodilo za otroka:**

1. **IGRA: UGANI ČRKO**

V STANOVANJU POIŠČI STENO. OBRNI SE PROTI STENI. ZA TABO NAJ STOPI NEKDO OD DRUŽINSKIH ČLANOV. TA OSEBA TI PO HRBTU S PRSTOM ZAPIŠE KATEROKOLI ČRKO, KI SMO SE JO DO SEDAJ NAUČILI. KO UGOTOVIŠ KATERO ČRKO TI JE OSEBA ZAPISALA, JO IZGOVORI IN ZAPIŠI S PRSTOM PO STENI.

1. DANES TE BO KAR DOMA OBISKALA **ČRKA D**.

NAJPREJ SE S STARŠI IGRAJTE BESEDNO IGRO:

**PRIPLULA JE LADJA POLNA STVARI NA D.**

NATO NAŠTEVAŠ BESEDE, KI SE ZAČNEJO NA GLAS D (DIMNIKAR, DENAR,… ), BESEDE, KI IMAJO GLAS D V SREDINI (VODA, RUDAR… ), BESEDE, KI IMAJO GLAS D NA KONCU BESEDE (SOD, VODOVOD…).

1. DA BOŠ VEDEL, KAKO ČRKO D PRAVILNO ZAPIŠEMO, SI OGLEJ PRILOŽEN POSNETEK.
2. VADI ZAPIS ČRKE D S PRSTOM PO MIZI, PO STENI. ČRKO D OBLIKUJ S KOCKAMI, AVTOMOBILČKI, IGRAČAMI…
3. VADI ZAPIS ČRKE D V ZVEZEK/NA LIST S ČRTAMI. (primer v prilogi)

PRED PISANJEM SE PRAVILNO USEDI IN OŠILI SVINČNIK. PIŠI OD ČRTE DO ČRTE. PAZI NA PRSTEK PRESLEDKA IN PRAVILNO DRŽO SVINČNIKA.

MATEMATIKA

V 2. delu delovnega zvezka otrok utrjuje odštevanje do 10 in reši **stran 54 in 55**. Ker so nalepke ostale v šoli, lahko na strani 54 jabolka nariše z barvicami.

SPOZNAVANJE OKOLJA

**Navodilo za otroka:**

**RAZMISLI IN ODGOVORI STARŠEM:**

KAJ BI SE ZGODILO, ČE POSAJENIH SEMEN **NE BI** ZALIVALI?

KAJ BI SE ZGODILO, ČE BI SOBNO ROŽO POSTAVILI V **TEMO** (V OMARO)?

KAJ SE ZGODI Z RASTLINAMI, ČE JE ZUNAJ **ZELO MRZLO**, SNEG IN LED?

KAJ POTREBUJEJO RASTLINE ZA **RAST**? (zemljo - prst, vodo, svetlobo, toploto in zrak).

**RAZMISLI**, KAJ POTREBUJEMO DRUGA ŽIVA BITJA - LJUDJE IN ŽIVALI ZA ŽIVLJENJE.

ŽIVA BITJA SO: ljudje, živali in rastline (ker dihamo, jemo, rastemo, se razmnožujemo).

ŽIVA BITJA ZA ŽIVLJENJE POTREBUJEMO: zrak, vodo, hrano (rastline jo dobijo iz zemlje in vode) ter svetlobo in toploto, ki ju daje sonce.

ŠPORT

Navodilo za otroka:

DANES BOŠ PRI ŠPORTU POTREBOVAL ŽOGO.

TELOVADI V SOBI PRI ODPRTEM OKNU, NA BALKONU, NA PROSTEM. ŽOGO DRŽIŠ V ROKAH.

* 8X DVIGNI ROKE IZTEGNJENO NAD GLAVO.
* 8X SE Z ŽOGO V ROKAH DOTAKNI TAL.
* 8X ZASUKAJ TRUP V LEVO IN DESNO.
* 8X SE V SEDENJU NA TLEH DOTAKNEŠ PRSTOV IZTEGNJENIH NOG.
* 8X NAREDIŠ PRAVILEN POČEP.
* 8X NAJ ŽOGA POTUJE OKOLI TVOJEGA TRUPA IN NAJ NE PADE NA TLA.